CELEX: 62018TN0245
Language: lt
Date: 2018-04-16 00:00:00
Title: Byla T-245/18: 2018 m. balandžio 16 d. pareikštas ieškinys byloje Benavides Torres / Taryba

201805250481897162018/C 200/602452018TC20020180611LT01LTINFO_JUDICIAL20180416474821Byla T-245/18: 2018 m. balandžio 16 d. pareikštas ieškinys byloje Benavides Torres / Taryba
   
 ---documentbreak--- C2002018LT4710120180416LT00604714822018 m. balandžio 16 d. pareikštas ieškinys byloje Benavides Torres / Taryba
   
   (Byla T-245/18)2018/C 200/60Proceso kalba: anglų
      Šalys
   
   
      Ieškovas: Antonio José Benavides Torres (Venesuela), atstovaujamas advokatų L. Giuliano ir F. Di Gianni
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
            —
         
         
            panaikinti 2018 m. sausio 22 d. Tarybos sprendimą (BUSP) 2018/90, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje ir 2018 m. sausio 22 d. Tarybos įgyvendinimo reglamentą (ES) 2018/88, kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje, kiek jų nuostatos susijusios su ieškovu, ir
         
      
            —
         
         
            priteisti iš Tarybos bylinėjimosi išlaidas.
         
      
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi dviem pagrindais.
   
            1.
         
         
            Pirmasis ieškinio pagrindas grindžiamas tuo, kad Taryba pažeidė gero administravimo principą, ieškovo teises į gynybą ir į veiksmingą teisminę apsaugą, kai per protingą terminą nesuteikė galimybės susipažinti su įrodymais, tariamai pagrindžiančiais jo įtraukimą į sąrašą.
         
      
            2.
         
         
            Antrasis ieškinio pagrindas grindžiamas tuo, kad Taryba padarė akivaizdžią vertinimo klaidą, nes neįrodė, kad ieškovas, eidamas Bolivaro nacionalinės gvardijos vyriausiojo vado pareigas, yra atsakingas už sunkius žmogaus teisių pažeidimus, kuriuos tariamai įvykdė Bolivaro nacionalinė gvardija, ir kenkė teisinės valstybės principo laikymuisi Venesueloje.